CELEX: C2004/300/05
Language: sk
Date: 2004-12-04 00:00:00
Title: Rozsudok Súdneho dvora (prvá komora) zo 14. októbra 2004 vo veci C-36/02 (návrh na začatie konania o prejudiciálnej otázke podaný Bundesverwaltungsgericht): Omega Spielhallen- und Automatenaufstellungs-GmbH proti Oberbürgermeisterin der Bundesstadt Bonn (Sloboda poskytovania služieb — Voľný pohyb tovaru — Obmedzenia — Verejný poriadok — Ľudská dôstojnosť — Ochrana základných hodnôt ustanovených vnútroštátnou ústavou — „Hry na zabíjanie“)

4.12.2004   
            
            
               SK
            
            
               Úradný vestník Európskej únie
            
            
               C 300/3
            
         
      ROZSUDOK SÚDNEHO DVORA
   
   (prvá komora)
   zo 14. októbra 2004
   vo veci C-36/02 (návrh na začatie konania o prejudiciálnej otázke podaný Bundesverwaltungsgericht): Omega Spielhallen- und Automatenaufstellungs-GmbH proti Oberbürgermeisterin der Bundesstadt Bonn (1)
   
   (Sloboda poskytovania služieb - Voľný pohyb tovaru - Obmedzenia - Verejný poriadok - Ľudská dôstojnosť - Ochrana základných hodnôt ustanovených vnútroštátnou ústavou - „Hry na zabíjanie“)
   (2004/C 300/05)
   Jazyk konania: nemčina
   Vo veci C-36/02, predmetom ktorej je návrh na začatie konania o prejudiciálnej otázke podľa článku 234 ES, rozhodnutím Bundesverwaltungsgericht (Nemecko) z 24. októbra 2001, podaný Súdnemu dvoru dňa 12. februára 2002 vo veci Omega Spielhallen- und Automatenaufstellungs-GmbH proti Oberbürgermeisterin der Bundesstadt Bonn, Súdny dvor (prvá komora), v zložení: predseda P. Jann, sudcovia: R. Silva de Lapuerta, K. Lenaerts a S. von Bahr, A. Rosas (spravodajca), generálna advokátka: C. Stix-Hackl, tajomník: M.-F. Contet, hlavná referentka, vyhlásil dňa 14. októbra 2004 rozsudok, ktorého výrok znie:
   Právo Spoločenstva nebráni tomu, aby hospodárska činnosť spočívajúca v obchodnom prevádzkovaní hier simulujúcich akty zabíjania bola predmetom vnútroštátneho opatrenia o zákaze prijatého z dôvodov ochrany verejného poriadku vzhľadom na skutočnosť, že táto činnosť zasahuje ľudskú dôstojnosť.
   
      (1)  Ú. v. ES C 109 zo 4.5.2002